Hollantilaisen RTL Nieuws -uutiskanavan mukaan maassa on netin salattujen verkkojen välityksellä jaettu jo kymmenen vuotta pedofiileille tarkoitettua opasta, joka on tulostettuna yli tuhannen sivun kirja.

Hollanti yrittää löytää keinoja netissä kiertävän pedofiilioppaan kieltämiseksi.

Oppaassa muun muassa neuvotaan, miten lapsen luottamuksen voi voittaa.

Oppaassa kerrotaan, että pedofiilien kannattaa välttää harrastamasta seksiä 2-4-vuotiaiden kanssa.

Eri lähteiden mukaan oppaassa neuvotaan yksityiskohtaisesti muun muassa fraaseja, joilla lapsen luottamuksen voi voittaa ja neuvotaan, kuinka lapsen saa salaamaan seksin aikuisen kanssa. Kuvituskuva. INKA SOVERI

Eri lähteiden mukaan oppaassa neuvotaan yksityiskohtaisesti muun muassa fraaseja, joilla lapsen luottamuksen voi voittaa ja neuvotaan, kuinka lapsen saa salaamaan seksin aikuisen kanssa.

Oppaassa neuvotaan, että pedofiilien kannattaa välttää harrastamasta seksiä 2-4-vuotiaiden kanssa, koska nämä osaavat puhua, mutta eivät vielä osaa pitää salaisuuksia.

Oppaassa on myös yksityiskohtaisia kuvauksia rikostutkinnan menettelytavoista siitä, kuinka seksiä lasten kanssa voi harrastaa jättämättä esimerkiksi DNA-todisteita jälkeensä, ja kuinka lapsista otetut kuvat voi säilöä turvallisesti tietokoneelle.

Oppaassa jopa erikseen pahoitellaan sitä, että vankiloissa on paljon pedofiileja vain siitä syystä, etteivät he laiskuuttaan vaivautuneet noudattamaan yksinkertaisia ohjeita todisteiden hävittämiseksi tai piilottamiseksi.

Lisäksi oppaassa listataan maita ja paikkoja, jonne pedofiilien kannattaa matkustaa harrastaakseen seksiä lasten kanssa. Muualla muun muassa brittiläinen Daily Mail on raportoinut, kuinka vanhemmat myyvät Filippiineillä jopa viisivuotiaita lapsia pedofiilien käyttöön.

Hollannin poliittiset puolueet laidasta laitaan ovat ilmaisseet järkytyksensä RTL Nieuwsin paljastuksista. Pedofiilioppaan jakelu ja hallussapito haluttaisiin kieltää heti. Ongelmaksi on noussut se, että maan nykyisten lakien mukaan julkaisu kuuluu sananvapauden piiriin, eikä sitä erikseen voida julistaa laittomaksi.

Syyttäjäviraston mukaan myös ohjekirjat esimerkiksi pommien rakentamiseen tai täydellisen murhan tekemiseen ovat nykyisten lakien mukaan sallittuja.

Alankomaiden oikeusministeri Ferdinand Grappenhaus on kuitenkin luvannut etsiä keinot, jolla pedofiliateoksen hallussapito ja jakaminen voidaan kieltää. Hänen mukaansa vastaavat teokset kiellettiin kolme vuotta sitten Britanniassa. Tällöin kiellon perusteena oli lasten suojeleminen.

Amsterdamin vapaan yliopiston rikospsykiatrian professori Jan Hendriksin mukaan teos on erittäin vaarallinen. Yksi syy on se, että se uskottelee, että lapsille ei olisi haittaa seksistä aikuisten kanssa ja ikään kuin normalisoi lasta vahingoittavat seksuaalirikokset. Toinen erittäin vaarallinen osa oppaasta ovat sen yksityiskohtaiset neuvot kiinnijäämisen välttämiseksi.